Hans Jørgen Sandnes

Hans Jørgen Sandnes (født 19. juni 1979) er en norsk illustratør, animatør og tegneserieskaper. 

Til daglig arbeider Hans Jørgen Sandnes som illustratør, animatør, filmregissør og tegneserieskaper i Larvik-firmaet Sandnes Media AS, der faren Sven Erik Sandnes er daglig leder. De er begge bosatt i Sandefjord.

Kunstnerisk virke 
Sandnes har laget de ni animasjonsfilmene i serien Eventyrskogen, som er basert på Alf Prøysens barneviser, for NRK Fjernsynet. Han har også skrevet og illustrert barnebøker og holder tegne- og animasjonskurs for barn.  

Til Østlands-Postens magasin BØK tegnet Sandnes og kollegaen Ingebjørg Faugstad Mæland barnesidene om Crenate. 

Siden 2013 har han illustrert Jørn Lier Horsts barnebokserie om Detektivbyrå nr. 2. 

Han har videre illustrert nye utgaver av Anne-Cath. Vestlys barnebøker Åtte små, to store og en lastebil, Mormor og de åte ungene i skogen og Marte og mormor og mormor og Morten samt ny utgave av Alf Prøysens Sirkus Mikkelikski. 

Sammen med forfatter Maja Lunde har han laget barnebøkene Den helt sanne historien om hvordan det aller beste ble til og Navnebringeren for Aschehoug. 

Han var regissør for tegnefilmen Geitekillingen som kunne telle til ti, og hadde også utviklet alle figurene i filmen. Dessuten var han en av filmens animatører. Filmen ble vist av NRK Barne-Tv første gang 25. desember 2015. Også denne filmen var basert på en fortelling av Alf Prøysen. 

For tegneserien Krypto – Ned i Dypet ble han nominert til Kulturdepartementets debutantpris for barne- og ungdomslitteratur utgitt i 2020. Boken er første bind i serien Krypto, utgitt av Gyldendal. 

Sandnes' illustrasjoner og filmer kjennetegnes av sikkert håndverk og søte, barnevennlige figurer i en fargerik underholdningsstil påvirket av blant annet animasjonstradisjonen fra Disney.

Se også 
 Eventyrskogen

Referanser

Eksterne lenker 

 www.norskanimasjon.no om Hans Jørgen Sandnes
 Blogg
 Blogg med tegninger av Hans Jørgen Sandnes
 Sandnes media
 Intervju med Sven Erik og hans Jørgen Sandnes i Vestfold Blad 2010
 Intervju 2011 om Barnas By
 Tegneforestilling med Hans Jørgen Sandnes 2010
 Norsk barnebokinstitutt om Hans Jørgen Sandnes 2014
 Intervju 2014

Norske illustratører
Norske animatører
Personer fra Sandefjord kommune
Fødsler i 1979